Legal Document

Category: 1400

Text:
1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 378 της 14/16 Ιουν. 1989 (ΦΕΚ Α' 166) Ίδρυση Σχολής και Τμήματος στο Πανεπιστήμιο Πατρών. Έχοντας υπόψη: 1.Τις διατάξεις : α)Των άρθρ. 6 παρ. 6 και 50 παρ. 6 του Νόμ. 1268/82 «Για τη δομή και λειτουργία των Ανωτάτων Εκπαιδευτικών Ιδρυμάτων» (Α' 87). β)Του άρθρ. 48 παρ. 1 του Νόμ. 1404/83 «Δομή και λειτουργία των Τεχνολογικών Εκπαιδευτικών Ιδρυμάτων» (Α' 173). 2.Τη γνώμη της Συγκλήτου του Πανεπιστημίου Πατρών συνεδριάσεις 91η/9.11.88 και 95η/18.11. 89). 3.Τη γνώμη του Συμβουλίου Ανώτατης Παιδείας (συνεδρίαση 14η/6, 7, 8.2.89). 4.Την αριθ. 365/1989 γνωμοδότηση του Συμβουλίου της επικρατείας, με πρόταση του Υπουργικού Συμβουλίου, αποφασίζουμε: ΚΕΦΑΛΑΙΟ Α' Σχολή Ανθρωπιστικών και Κοινωνικών Επιστημών. Ίδρυση Άρθρ.1.-1.Ιδρύεται στο Πανεπιστήμιο Πατρών Σχολή Ανθρωπιστικών και Κοινωνικών Επιστημών στην οποία εντάσσονται: α)Τα παιδαγωγικά τμήματα: ι)Δημοτικής Εκπαίδευσης και ιι)Νηπιαγωγών τα οποία έχουν ιδρυθεί με το άρθρ. 46 του Νόμ. 1268/82 και  β)Το τμήμα θεατρικών Σπουδών που ιδρύεται με το άρθρ. 3 του Κεφ. Β' του παρόντος δ/τος. 2.'Εδρα της σχολής και των τμημάτων ορίζεται η πόλη των Πατρών. Αυτοδύναμη λειτουργία Άρθρ.2.-1.Απαραίτητη προϋπόθεση για την αυτοδύναμη λειτουργία της σχολής είναι η αυτοδύναμη λειτουργία δύο τουλάχιστον τμημάτων αυτής. 2.Μέσα σε ένα μήνα από την ολοκλήρωση της διαδικασίας για την αυτοδύναμη λειτουργία των τμημάτων ο Πρύτανης του Πανεπιστημίου Πατρών κινεί τη διαδικασία εκλογής Κοσμήτορα και σύγκληση της Γενικής Συνέλευσης της σχολής κατά τα οριζόμενα στο άρθρ. 10 του Νόμ. 1268/82. ΚΕΦΑΛΑΙΟ Β' Τμήμα Θεατρικών Σπουδών Ίδρυση-Γενικές Διατάξεις Άρθρ.3.-1.Ιδρύεται στο Πανεπιστήμιο Πατρών Τμήμα Θεατρικών Σπουδών, το οποίο εντάσσεται στη Σχολή Ανθρωπιστικών και Κοινωνικών Επιστημών. 2.Η έναρξη της λειτουργίας και η εισαγωγή των πρώτων φοιτητών ορίζεται από το ακαδημαϊκό έτος για το οποίο καθορίζεται για πρώτη φορά το αριθμός εισακτέων. 3.Το τμήμα διέπεται ως προς την οργάνωση, τη διοίκηση, τη λειτουργία, το κανονισμό σπουδών και το προσωπικό από τις διατάξεις του Νόμ. 1268/82 όπως ισχύουν. Αποστολή Άρθρ.4.-Αποστολή του τμήματος είναι: α)Να καλλιεργεί και να προάγει την επιστήμη του θεάτρου με την ακαδημαϊκή και εφαρμοσμένη διδασκαλία έρευνα και αναζήτηση. β)Να παρέχει στους φοιτητές του τα απαραίτητα εφόδια που εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία και εξέλιξη. γ)Να συμβάλει στην ανάπτυξη της θεατρικής αγωγής και αντίληψης του λαού και στη συνειδητοποίηση για το ρόλο, και τη σημαία του θεάτρου στη ζωή. δ)Να συμβάλει ποικιλότροπα στην ανάπτυξη του πολιτιστικού επιπέδου του τόπου αναλαμβάνοντας πρωτοβουλίες προς την κατεύθυνση αυτή. (Μετά τη σελ. 628,604) Σελ. 628,621 Τεύχος 1221-Σελ. 11 Σχολή Ανθρωπιστικών και Κοινωνικών Επιστημών Παν/μίου Πατρών 31.Ζ.στ.1 Σπουδές και Τίτλοι Σπουδών Άρθρ.5.-1.Το τμήμα χορηγεί αντίστοιχο ενιαίο πτυχίο. 2.Ο ελάχιστος αριθμός εξαμήνων φοίτησης που απαιτούνται για την λήψη του πτυχίου ορίζεται σε 10. Ίδρυση θέσεων Άρθρ.6.-1.Ιδρύονται στο τμήμα Θεατρικών Σπουδών οι ακόλουθες θέσεις διδακτικού ερευνητικού προσωπικού (Δ.Ε.Π.), ειδικού εκπαιδευτικού προσωπικού (Ε.Ε.Π.) και ειδικού διοικητικού-τεχνικού προσωπικού (Ε.Δ.Τ.Π.). -10 θέσεις ΔΕΠ -5 θέσεις ΕΕΠ -5 θέσεις ΕΔΤΠ από τις οποίες μία (1) ΑΤ κατηγορίας, (2) ΑΡ κατηγορίας και 2 ΜΕ κατηγορίας. 2.Οι θέσεις ΕΔΤΠ διέπονται ως προς τη βαθμολογική τους διάρθρωση και εξέλιξη από το Π.Δ. 484/1984 (Α' 173) . Αυτοδύναμη λειτουργία του τμήματος Άρθρ.7.-1.Για την αυτοδύναμη λειτουργία του τμήματος απαιτείται ο διορισμός 7 μελών διδακτικού ερευνητικού προσωπικού εκ των οποίων 4 τουλάχιστον στις βαθμίδες του καθηγητή ή του αναπληρωτή καθηγητή. 2.Μέσα σε ένα μήνα. από την ολοκλήρωση των προϋποθέσεων της προηγούμενης παραγράφου κινείται από τον Πρύτανη η διαδικασία εκλογής προέδρου τμήματος και σύγκληση της γενικής συνέλευσης κατά τα οριζόμενα στο άρθρ. 8 του Νόμ. 1268/82. 3.Η πλήρωση θέσεων ΔΕΠ, ΕΕΠ και ΕΔΤΠ που προκηρύσσονται μετά την αυτοδυναμία του τμήματος γίνεται σύμφωνα με τις διατάξεις του Νόμ. 1268/82. 4.Η σύσταση των τομέων του τμήματος γίνεται με τη διαδικασία που ορίζουν οι διατάξεις του άρθρ. 6 παρ. 4 εδάφ. ε' του Νόμ. 1268/1982, όπως το εδάφιο αυτό προστέθηκε με το άρθρ. 48 παρ. 1 (στ) του Νόμ. 1404/1983. Διαδικασία πλήρωσης των πρώτων θέσεων Δ.Ε.Π. Άρθρ.8-1.Μέχρι την αυτοδύναμη λειτουργία του τμήματος, σύμφωνα με το προηγούμενο άρθρο, η προκήρυξη των θέσεων Δ.Ε.Π. γίνεται με απόφαση του Υπουργού Εθνικής Παιδείας και Θρησκευμάτων, ύστερα από γνώμη της Συγκλήτου του Πανεπιστημίου Πατρών. Σελ. 628,622 Τεύχος 1221-Σελ. 12 2.Η εκλογή των μελών Δ.Ε.Π. του τμήματος μέχρι την αυτοδύναμη λειτουργία του γίνεται από ειδικά σώματα εκλεκτόρων που συγκροτούνται με πράξη του Πρύτανη, ύστερα από γνώμη της Συγκλήτου. Με την ίδια πράξη ορίζεται ο πρόεδρος του εκλεκτορικού σώματος, καθώς και ο αναπληρωτής του. Κάθε ειδικό σώμα εκλεκτόρων απαρτίζεται από μέλη Δ.Ε.Π. του ίδιου γνωστικού αντικειμένου με την υπό πλήρωση θέση που ανήκουν στο ίδιο ή άλλο Α.Ε.Ι. της χώρας, ο αριθμός τους είναι τουλάχιστον 11 και η βαθμίδα τους είναι ανώτερη ή ίση με την βαθμίδα της θέσης που προκηρύσσεται. Στο ειδικό σώμα εκλεκτόρων περιλαμβάνονται υποχρεωτικά τα μέλη Δ.Ε.Π. που ανήκουν στο τμήμα λόγω εκλογής και διορισμού τους. Σε κάθε σώμα εκλεκτόρων ορίζονται και 3 αναπληρωματικά μέλη. Στις συνεδριάσεις κάθε ειδικού σώματος εκλεκτόρων συμμετέχουν χωρίς δικαίωμα ψήφου και 2 εκπρόσωποι των φοιτητών του Πανεπιστημίου Πατρών που υποδεικνύονται από το Δ.Σ. του πλέον αντιπροσωπευτικού συλλόγου φοιτητών τούτου. 3.Η τριμελής εισηγητική επιτροπή συγκροτείται από τα μέλη του εκλεκτορικού σώματος που έχουν δικαίωμα ψήφου με πράξη του Πρύτανη, ύστερα από γνώμη του ειδικού σώματος εκλεκτόρων. 4.Χρέη γραμματέα του ειδικού σώματος των εκλεκτόρων ασκεί μόνιμος διοικητικός υπάλληλος, ο οποίος ορίζεται μαζί με τον αναπληρωτή του από τον Πρύτανη. 5.Στον πρόεδρο, στα μέλη και στον γραμματέα του σώματος των εκλεκτόρων καταβάλλεται αποζημίωση ως και έξοδα μετακίνησης που καθορίζονται με κοινή απόφαση των Υπουργών Οικονομικών και Εθνικής Παιδείας και Θρησκευμάτων. 6.Κατά τα λοιπά εφαρμόζονται αναλόγως οι σχετικές διατάξεις του Νόμ. 1268/82 όπως ισχύουν.  31.Ζ.στ.1 Σχολή Ανθρωπιστικών και Κοινωνικών Επιστημών Παν/μίου Πατρών Σύσταση ΓραμματείαςΠροσωρινή Διοίκηση Άρθρ.9.-1.Στο τμήμα Θεατρικών Σπουδών συνίσταται γραμματεία. Η γραμματεία παρέχει διοικητική και γραμματειακή εξυπηρέτηση για κάθε θέμα που ανήκει στο τμήμα. 2.Μέχρι την αυτοδύναμη λειτουργία του τμήματος, η Σύγκλητος του Πανεπιστημίου Πατρών δύναται με απόφασή της να συγκροτεί προσωρινή γενική συνέλευση. Με την ίδια απόφαση ορίζεται ένας εκ των μελών ως προεδρεύων του τμήματος. Η προσωρινή αυτή γενική συνέλευση έχει όλες τις αρμοδιότητες της γενικής συνέλευσης τμήματος, εκτός της προκήρυξης θέσεων ΔΕΠ, ΕΕΠ και ΕΔΤΠ καθώς και της εκλογής των μελών των κατηγοριών αυτών. Για τα θέματα αυτά η προσωρινή γενική συνέλευση εκφράζει γνώμη προς τη Σύγκλητο. Το πρόγραμμα σπουδών του τμήματος μέχρι την αυτοδύναμη λειτουργία του καθορίζεται με πράξη του Πρύτανη μετά από γνώμη της προσωρινής γενικής συνέλευσης.